આ હદીસને એહલે તસન્નુનના તમામ આલિમોએ સહીહ ગણી છે, તેના અર્થ પર પણ સંપૂર્ણ રીતે સહમત છે, પરંતુ તેના ‘મિસ્દાક’માં મતભેદ છે. બાર ખલીફાઓની અમુક્રમણિકા એહલે તસન્નુનના આલિમોએ અલગ બનાવી છે, જેમકે તેઓ મુજબ ખોલફાએ રાશેદા અને બની ઉમય્યાના હાકીમો અથવા બની અબ્બાસના હાકીમો છે. પરંતુ જે કાંઇ પણ અનુક્રમણીકા બની તે શરતો પર પુરી ઉતરતી નથી. દા.ત. બધા કુરૈશમાંથી હોય અથવા દીનને તેના વુજુદથી ઇઝ્ઝત અને તાકત મળી હોય અથવા દા.ત. રસુલના ખલીફા પ્રશંસનીય સિફતો-ગુણો ધરાવનાર હોય અને બુરી સિફતોથી પાક હોય, હિદાયત પામેલા હોય, દીને હક પર હોય વિગેરે.